जानकारी के मुताबिक आज सुबह अपने रिश्तेदारों के तानों के तंग आकर बलजीत की उनसे पहले हाथापाई हो गई और बाद में उसने गली के बीच में जाकर खुद पर मिट्टी का तेल डालकर आग लगा ली। आग से घिरता देख आस पास के लोग उसे बचाने के लिए आए। काफी मशक्कत के बाद उसे आग पर काबू पाकर गंभीर हालत में सिविल अस्पताल में भर्ती कराया। डाक्टरों के मुताबिक बलजीत के शरीर का 75 फीसदी हिस्सा आग की चपेट में आने से झुलस चुका है। इससे उसकी हालत भी गंभीर बनी है। उधर, बलजीत की मां आशा देवी ने बताया कि उसके रिश्तेदार अक्सर उसका मजाक उड़ाते थे। उसने बताया कि बलजीत को रिश्तेदार नशेड़ी होने का आरोप लगाकर ताने कसते थे। आज सुबह उसका अपने जीजा के साथ पहले झगड़ा हो गया। झगड़े में ईंट लगने से बलजीत घायल हो गया और बाद में गुस्से में आकर उसने आग लगा ली। झगड़े में मामले की शिकायत उसकी मां ने थाना डिवीजन नं.2 की पुलिस से की है। थाना डिवीजन नं.2 के एसएचओ किपल कौशल ने कहा कि पुलिस मामले की जांच पड़ताल कर रही है।